تورکیه-‌ده 9 نفرده "کووید19"ون واریانتلاریندان‌ اولان اومیکرونون موتاسیونا اوغرامیش “EG.5.1.” "اریس" ویروسو آشکارلانیب.
بو باره‌ده تورکیه-‌نین ساغلیق ناظیری فخرالدین کوجا ایکس صحیفه‌سینده یازیب.
ناظیر سوسیال مئدیا حسابینداکی پای‌لاشیمیندا قئید ائدیب: "اونلارین خاریجی اؤلکه‌لرله تماس‌لاری وار. یولوخان‌لار عینی ایالت‌دن‌دیرلر". اونون سؤزلرینه گؤره، "اریس"ین آشکارالانماسی باغلی ناراحاتلیغا سبب یوخ‌دور: "بو وضعیت باشقا اؤلکه‌لرده آدی حال‌دیر. بیزده ده اولا بیلردی. یاش‌لی‌لاریمیزی و کرونیکی خسته‌لریمیزی قورویاجاغیق".
خاطیرلاداق کی، دونیا ساغلیق تشکیلاتی "اریس" واریانتی‌نین موشاهیده ائدیلمه‌سینی تصدیق ائدیب.
